laion/Wikipedia-Exotic huggingface dataset:
მასაი-მარა

მასაი-მარა – ნაკრძალი აფრიკაში. მდებარეობს სამხრეთ-დასავლეთ კენიაში და წარმოადგენს სერენგეტის ეროვნული პარკის ჩრდილოეთის გაგრძელებას. სახელწოდება მიიღო რეგიონის ტრადიციული მაცხოვრებლების მასაისა და ნაკრძალში გამავალი მდინარის მარას მიხედვით. ნაკრძალის ფართობია 1510 კმ². ნაკრძალის ლანდშაფტი ძირითადად სავანაა. ნაკრძალში აქტიურად ხდება ანტილოპა გნუს ყოველწლიური მიგრაცია, რომლის დროსაც გადაადგილდება დაახლოებით 1,3 მლნ გნუ. ვიკისაწყობში არის გვერდი თემაზე: მასაი-მარა – Masai Mara safari დაარქივებული 2016-03-05 საიტზე Wayback Machine. Maasai Mara – The Official guide დაარქივებული 2012-09-18 საიტზე Wayback Machine. The Mara Triangle – Official website for the north western section of the Maasai Mara National Reserve Ministry of Tourism Kenya - Maasai Mara National Reserve დაარქივებული 2008-10-24 საიტზე Wayback Machine.
მარა (მდინარე)

მარა – მდინარე კენიასა და ტანზანიაში. მისი სახელი ეწოდა მასაი-მარას ნაკრძალს. მდინარის სიგრძეა 395 კმ. აუზის ფართობი 13 504 კმ², რომლის 65 % კენიაში, ხოლო დანარჩენი ტანზანიაში. მდინარე სათავეს იღებს კენიის მთაზე და უერთდება ვიქტორიის ტბას.
31 იანვარი

31 იანვარი — გრიგორიანული კალენდრის 31-ე დღე. წლის ბოლომდე დარჩენილია 334 დღე (ნაკიან წელში – 335). 1504 : საფრანგეთმა ნეაპოლი არაგონს გადასცა. 1747 : პირველი ვენერიულ დაავადებათა კლინიკა გაიხსნა ლონდონის დოკის ჰოსპიტალში. 1849 : მარცვლეულის კანონი გაუქმდა დიდ ბრიტანეთში. 1865 : აშშ-ში გაუქმდა მონობა. 1876 : აშშ-ის მთავრობა ადგილობრივ ინდიელებს რეზერვაციებში გადასვლას უბრძანებს. 1915 : პირველი მსოფლიო ომი — გერმანია მხუთავ გაზს იყენებს რუსების წინააღმდეგ. 1929 : სსრკ-ის მთავრობა ლევ ტროცკის ქვეყნიდან აძევებს. 1946 : იუგოსლავიის ახალი კონსტიტუცია, სსრკ-ის მსგავსად, აფუძნებს ექვს რესპუბლიკას საკუთარ შემადგენლობაში (ბოსნია და ჰერცეგოვინა, ხორვატია, ჩრდილოეთი მაკედონია, მონტენეგრო, სერბეთი და სლოვენია). 1950 : აშშ-ის პრეზიდენტი ჰარი ტრუმანი აცხადებს წყალბადის ბომბის დამუშავების პროგრამის შესახებ. 1953 : წყალდიდობის შედეგად ზღვის დონის ამაღლებამ 1800-მდე ადამიანი იმსხვერპლა ნიდერლანდებში. 1956 : გი მოლე ხდება საფრანგეთის პრემიერ-მინისტრი. 1958 : აშშ-ში გაუშვეს პირველი კოსმოსური თანამგზავრი „Explorer I“. 1961 : მაიმუნი ჩიმპი კოსმოსში მოგზაურობს. 1968 : ნაურუ ავსტრალიისგან დამოუკიდებლობას აცხადებს. 1971 : აპოლონის პროგრამა აპოლონ 14-ის ბორტზე მყოფი ასტრონავტები მთვარისკენ მისიაზე მიემგზავრებიან. 1990 : პირველი მაკდონალდსი იხსნება მოსკოვში. 2010 :როჯერ ფედერერმა სამ სეტში მოუგო ენდი მარის და მეთექვსმეტეჯერ გახდა „დიდი მუზარადის“ ტურნირის გამარჯვებული. 2011 :სუდანში გამართული რეფერენდუმის შედეგები აჩვენებს, რომ 99% მონაწილეთაგან სამხრეთი სუდანის გამოყოფის მომხრეა. 2020 : გაერთიანებულმა სამეფომ ევროკავშირი დატოვა და თერთმეტთვიანი გარდამავალი პერიოდი დაიწყო. 1338 : შარლ V (საფრანგეთი) — საფრანგეთის მეფე 1543 : ტოკუგავა იეიასუ — იაპონელი ფეოდალი 1715 : ჰელვეციუსი, კლოდ ადრეან — ფრანგი ფილოსოფოსი 1797 : შუბერტი, ფრანც — ავსტრიელი კომპოზიტორი 1883 : ოგატა ტომოსაბურო — იაპონელი პათოლოგი 1884 : ჰოისი, თეოდორ — გერმანიის ბუნდესპრეზიდენტი 1911 : ვანგა — ბულგარელი ნათელმხილველი 1921 : ლანცა, მარიო — ოპერის მომღერალი 1924 : აბულაძე, თენგიზ — ქართველი კინორეჟისორი. 1935 : ოე კენძაბურო — იაპონელი მწერალი 1938 : ბეატრიქსი — ნიდერლანდის დედოფალი 1951 : ფილ მანზანერა — ინგლისელი გიტარისტი და პროდიუსერი 1956 : ჯონ ლაიდონი — ინგლისელი ვოკალისტი (სექს პისტოლზი) 1981 : ჯასტინ ტიმბერლეიკი — ამერიკელი მომღერალი 1982 : ელენა პაპარიზუ — ბერძენი მომღერალი 1983 : ფაბიო კვალიარელა — იტალიელი ფეხბურთელი 1991 : ლაშა შავდათუაშვილი — ქართველი ძიუდოისტი 1933 : გოლზუორთი, ჯონ — ინგლისელი მწერალი. 1941 : გაფრინდაშვილი, ვალერიან — ქართველი პოეტი. 1956 : მილნი, ალან ალექსანდრ — ინგლისელი მწერალი 1970 : სლიმ ჰარპო — ამერიკელი მომღერალი 2015 : რიხარდ ფონ ვაიცზეკერი — გერმანიის ყოფილი პრეზიდენტი (დ. 1920) მართლმადიდებელი ეკლესია აღნიშნავს შემდეგი წმინდანების ხსენების დღეს: ალექსი (შუშანია) ეფრემ მცირე ათანასე I კირილე I მარკიანე კვირელი კირილე და მარიამი მაქსიმე სერბიელი აგრეთვე: ნაურუ : დამოუკიდებლობის დღე (1968). ჩინეთი : "იუსი" – ჩინური ახალწლის წინა დღე. ვიკისაწყობში არის გვერდი თემაზე: 31 იანვარი სხვა თვეები:
სენ-პიერი (ქალაქი)

სენ-პიერი (ფრანგ. Saint-Pierre) — საფრანგეთის ზღვისიქითა დეპარტამენტის, სენ-პიერი და მიკელონის ადმინისტრაციული ცენტრი და უდიდესი ქალაქი. სენ-პიერის აღმოსავლეთი ნაწილი გაშენებულია ატლანტის ოკეანის სანაპირო ზოლში. 1967 წლისათვის აქ ცხოვრობდა 4,6 ათასი ადამიანი, ხოლო 2011 წლის მონაცემებით აქ სახლობს — 5888 ადამიანი. სენ-პიერში მდებარეობს კუნძულის უდიდესი პორტი. განვითარებულია მეთევზეობა. სენ-პიერის აეროპორტი არის სენ-პიერი და მიკელონის საერთაშორისო აეროპორტი. ის რომელიც მდებარეობს დასახლება სენ-პიერს სამხრეთით. მას ემსახურება სენ-პიერის ავიაცია, რომელიც ფრენებს მიკელონის და რამდენიმე კანადური აეროპორტის მიმართულებით ახორციელებს. Official website (ფრანგული) Encyclopédie de Saint-Pierre et Miquelon დაარქივებული 2005-05-29 საიტზე Wayback Machine. Tourism and Travel Resources for St Pierre & Miquelon დაარქივებული 2010-07-25 საიტზე Wayback Machine. ვიკისაწყობში არის გვერდი თემაზე: სენ-პიერი (ქალაქი) ↑ Base officielle des codes postaux — La Poste, 2018. <a href="https://wikidata.org/wiki/Track:Q66049091"></a><a href="https://wikidata.org/wiki/Track:Q373724"></a>
ჩალბის უდაბნო

ჩალბი (ინგლ. Chalbi) — თიხოვან-მლაშობიანი უდაბნო აფრიკაში, მდებარეობს კენიის ჩრდილოეთ ნაწილში, ტურკანის ტბის აღმოსავლეთით. ესაა კენიის ყველაზე გვალვიანი და ცხელი რეგიონი. უდაბნო ძველი ტბის ადგილზეა ჩამოყალიბებული. ახასიათებს მირაჟი. ჩალბის უდაბნო დაარქივებული 2012-09-23 საიტზე Wayback Machine. ჩალბის უდაბნო დაარქივებული 2011-05-20 საიტზე Wayback Machine.
კლდეკარი (მრავალმნიშვნელოვანი)

საკუთარი სახელი კლდეკარი შეიძლება აღნიშნავდეს: კლდეკარი — მწვერვალი და ხელოვნური კარის მსგავსი გასასვლელი თრიალეთის ქედის თხემზე; კლდეკარი — სოფელი გაგრის მუნიციპალიტეტში; კლდეკარი — ციხესიმაგრე თრიალეთში; კლდეკარი — ადმინისტრაციული ერთეული ფეოდალურ საქართველოში; კლდეკარი — ქალაქ გორის სალიტერატურო-პუბლიცისტური ჟურნალი; კლდეკარი — ტელევიზია.
ვატა სპარსელი

ვატა სპარსელი – მართლმადიდებელი ეკლესიის წმინდანი, ხსენების დღე არის ძველი სტილით 1 მაისი, ახალი სტილით - 14 მაისი. წმინდანი სპარსეთის ერთ-ერთ მონასტერში მოღვაწე ბერი იყო და მოწამეობრივად აღესრულა ქალაქ ნიზიბიაში, სპარსეთის მეფის მიერ ქრისტიანთა დევნის დროს. „წმიდანთა ცხოვრება“, ტომი II, თბილისი, 2001 წ.
ბორის I

ბორის I ან ბორის-მიხეილ ბულგარელი (გ. 2 მაისი, 907) — ბულგარეთის მეფე 852-889 წლებში, მართლმადიდებელი ეკლესიის წმინდანი, ხსენების დღე არის ძველი სტილით 2 მაისი, ახალი სტილით — 15 მაისი. 865 წელს ქრისტიანობა ოფიციალურ რელიგიად გამოაცხადა. გაქრისტიანების შემდეგ კი ბიზანტიის იმპერატორ მიხეილ III-ის პატივსაცემად მიიღო მეორე სახელი. Bulgarian history — Boris I დაარქივებული 2003-10-08 საიტზე Wayback Machine. The Ecumenical Patriarchate of Constantinople
კენიის პრემიერ-მინისტრი

კენიის პრემიერ-მინისტრი – კენიის მთავრობის მეთაურის თანამდებობა. აღნიშნული პოსტი არსებობდა 1963-1964 წწ. ხოლო შემდეგ აღდგენილ იქნა 2008 წლის დასაწყისში, მას შემდეგ, რაც 2007 წლის საპრეზიდენტო არჩევნებმა ქვეყანაში პოლიტიკური კრიზისი და არეულობა გამოიწვია. საერთაშორისო შუამავლების ჩარევის შედეგად 2008 წლის 18 თებერვალს მიიღეს ეროვნული თანხმობის და შერიგების აქტი, რომლის მიხედვითაც პრეზიდენტის თანამდებობას ინარჩუნებდა მვაი კიბაკი, ხოლო არჩევნებში დამარცხებული რაილა ოდინგა ინიშნებოდა პრემიერ-მინისტრად. 2008 წლის 17 აპრილს ეროვნულმა ასამბლეამ ოდინგა პრემიერ-მინისტრად დაამტკიცა. ჯომო კენიატა (1963-1964 წწ.) რაილა ოდინგა (2007–დან)
სან-ხუანი (პუერტო-რიკო)

სან-ხუანი (ესპ. San Juan Bautista) — პუერტო-რიკოს დედაქალაქი და ყველაზე მჭიდროდ დასახლებული მუნიციპალიტეტი. 2000 წლის აღწერით, ცხოვრობს 433.733 ადამიანი, მოსახლეობით ეს არის 42-უდიდესი ქალაქი რომელიც შედის შეერთებული შტატების იურისდიქციაში. სან-ხუანი დაარსებული იქნა ესპანელი კოლონისტების მიერ 1521 წელს, ამ დასახლებას მათ უწოდეს სიუდად პუეტო რიკო („მდიდარი პორტ ქალაქი“). პუერტო-რიკოს დედაქალაქი არის მეორე უძველესი ევროპული დასახლება ამერიკაში, დომინიკელთა რესპუბლიკის დედაქალაქის სანტო-დომინგოს შემდეგ. რამდენიმე ისტორიული შენობა მდებარეობს სან-ხუანში, მათ შორის ყველაზე გამორჩეული არის ქალაქის ყოფილი თავდაცვის ისეთი ციხესიმაგრეები როგორებიცაა, ფორტ-სან-დელ-მორო და ფორტ-სან-კრისტობალი, აგრეთვე ერთ-ერთი უძველესი შენობაა ლა-ფორტელეზე, ეს არის უძველესი აღმასრულებელი სახლი რომელიც უწყვეტად გამოიყენებოდა ამერიკაში. ამჟამად სან-ხუანში არის პუეტო-რიკოს ყველაზე მნიშვნელოვანი ნავსადგური. ქალაქი კუნძულის წარმოების, ფინანსური, კულტურული და ტურისტული ცენტრია. აქ არის დედაქალაქის სტატისტიკური ფართი, მათ შორის, სან-ხუანი და მუნიციპალიტეტები: ბაიამონი, გუაინაბო, კატანო, კანოვანასი, კაგუასი, თოა-ალტა, თოა-ბაჯა, კაროლინა და ტრუხილო-ალტა. აქ ცხოვრობს დაახლოებით 2 მილიონი მოქალაქე, რომლებიც პუერტო-რიკოს მასახლეობის თითქმის ნახევარს შეადგენენ. სან-ხუანი მასპინძელია მრავალი მნიშვნელოვანი სპორტული მოვლენის, 1966 წელს აქ გაიმართა ცენტრალური ამერიკის და კარიბების თამაშები, 1979 წელს პან-ამერიკული თამაშები, 2006 და 2009 წლებში მსოფლიო ბეისბოლის თამაშები და კარიბის კუნძულების სერია. თავდაპირველად, ქალაქ სან-ხუანს ეწოდა პუერტო-რიკო, რაც ნიშნავს „მდიდარ პორტს“, ეს სახელი ცოტა მოგვიანებით მთელ კუნძულს ეწოდა. დედაქალაქის და კუნძულის სახელები მოგვიანებით ერთმანეთისგან განცალკევდა. კარტახენა, კოლუმბია ჰონოლულუ, ჰავაი, აშშ ჯექსონვილი, ფლორიდა, აშშ გვატემალა, გვატემალა სან-ხუანი, ფილიპინები სანტიაგო, დომინიკელთა რესპუბლიკა პუერტო-რიკოს მუნიციპალიტეტები ვიკისაწყობში არის გვერდი თემაზე: სან-ხუანი (პუერტო-რიკო) ↑ https://sanjuan.pr/perfiles-de-casa-alcaldia/ ↑ Magaly Rivera. San Juan Capital City. Welcome to Puerto Rico. ციტირების თარიღი: 2007-05-02. ↑ the San Juan Port Spanish. Puerto Rico Port Authority (2007). დაარქივებულია ორიგინალიდან — 2013-08-03. ციტირების თარიღი: 2007-05-09. ↑ About Puerto Rico. Puerto Rico Tourism Company (2007). ციტირების თარიღი: 2007-05-08.
სენტ-ჯორჯესი

სენტ-ჯორჯესი (ინგლ. St. George's) – გრენადის დედაქალაქი, მოსახლეობა 7500 ადამიანი (1999 წელი), ქალაქის აგლომერაციაში ცხოვრობს 33 000 ადამიანი. ქალაქის სიახლოვეს მდებარეობს ძველი ჩამქრალი ვულკანი, სენტ-ჯორჯესს გააჩნია საკუთარი ნავსადგური, რომელსაც ნალისებრი ფორმა აქვს. ქალაქი არის პოპულარული ტურისტული ადგილი, რაც იზიდავს ათასობით ტურისტს. იგი მნიშვნელოვნად განვითარდა ბოლო წლების განმავლობაში, ქალაქს გააჩნია მდიდარი ისტორია, კულტურა და ბუნებრივი სილამაზე. აქ არის ქვეყნის მთავარი უნივერსიტეტი — სენტ-ჯორჯესი. სენტ-ჯორჯესი აშენებულია ფრანგების მიერ 1650 წელს. ქალაქში აშენებული სახლების უმრავლესობის სახურავი წითელი ფერის იყო. 1771 წელს აქ მოხდა დიდი ხანძარი, რამაც სახლების უმრავლესობა გაანადგურა. უკვე მოგვიანებით ეს ტერიტორია დიდი ბრიტანეთის შემადგენლობაში შევიდა. "Grenada Vacations Caribbean Travel - Grenada St. George Grenada Holidays." Caribbean Vacations - Official Site of the Caribbean. 2011. Web. 3 Mar. 2011. "Virtual Tourist. "Saint George Hotels." Virtual Tourist. 2011. Web. 3 Mar. 2011. AAA. Caribbean Travel Book: Including Bermuda. Heathrow, FA,: AAA, 2001. Print. Ins & Outs of St. Vincent and the Grenadines. 2004 ed. St. Thomas, Barbados: Miller, 2004. Print. Martinique, Petit. "Grenada." Travellers Guide. 2003. Map Quashie, Lesley. "The Festivals of St. Vincent & he Grenadines." Ins & Outs of St. Vincent and the Grenadines. 2004 ed. St. Thomas, Barbados: Miller, 2004. 8-10. Print. Images of St. George's
სენტ-ჯონზი (ანტიგუა და ბარბუდა)

სენტ-ჯონზი — ანტიგუა და ბარბუდის დედაქალაქი და უდიდესი ქალაქი. ქალაქის მოსახლეობა შეადგენს 24 226 ადამიანს (2000), სენტ-ჯონზი არის კომერციული ცენტრი ანტიგუა და ბარბუდაში და მთავარი პორტი კუნძულ ანტიგუაზე. სენტ-ჯონზი — ენციკლოპედია ბრიტანიკა
კენიური შილინგი

კენიური შილინგი — კენიის ეროვნული ვალუტა. ერთი კენიური შილინგი შეადგენს 100 ცენტს. საერთაშორისო კოდი - KES. მიმოქცევაშია 1966 წლის 14 სექტემბრიდან. ამჟამად ამ ბრუნვაში არის 50, 100, 500 და 1000 კენიური შილინგის ბანკნოტები და 50 ცენტი, 1, 5, 10, 20 და 40 კენიური შილინგის მონეტები.
Live Shit: Binge & Purge

Live Shit: Binge & Purge — ამერიკული მძიმე მეტალ ჯგუფ მეტალიკის 1993 წელს გამოსული საკონცერტო სასაჩუქრე ყუთი. მასში შედის სამი კომპაკტ-დისკი ან აუდიოკასეტა, რომლებიც მოიცავს როგორც Nowhere Else To Roam ტურნეს დროს მეხიკოს კონცერტზე ჩაწერილ სიმღერებს, ასევე VHS კასეტებს, მაგრამ ახალი ვერსია შეიცავს ორ DVD-ს სან დიეგოს კონცერტიდან Wherever We May Roam ტურნეს დროს და სიეტლის კონცერტიდან Damaged Justice ტურნეს დროს. თავდაპირველად გამოიცა მუყაოს ყუთის სახით, რომელიც ასახავდა ტიპური ტურნეს აღჭურვილობის სატრანსპორტო ყუთს. გარდა აუდიო და ვიდეო მასალისა ყუთში შეიცავდა ასევე დამატებით ბონუს მასალას: ფოტოების ბუკლეტი, ტიპური ტურნეს მიმოწერა მიღებული და გაგზავნილი ჯგუფისა და მათი მენეჯმენტის მიერ, შიდა დოკუმენტები და ხელნაწერ შენიშვნები, საკონცერტო სცენის Snakepit ნაწილის საშვის ხელახლა შექმნილ ასლს, მუყაოზე დახატული Scary Guy-ს ლოგო. ვიდეო ვერსია 15-ჯერ იქნა შეფასებული პლატინად RIAA-ს მიერ. ჩაწერილია 1993 წლის 25, 26, 27 თებერვალსა და 1-2 მარტს,სპორტის სასახლეში, მეხიკო,მექსიკა ჩაწერილია 1992 წლის 13 და 14 იანვარს სან დიეგოს სპორტის მოედანზე, სან დიეგო, კალიფორნია. 20min. Metallimovie The Ecstasy of Gold Enter Sandman Creeping Death Harvester of Sorrow Welcome Home (Sanitarium) Sad But True Wherever I May Roam სოლო ბასზე/Orion Jam Through the Never The Unforgiven Justice Medley (Eye of the Beholder/Blackened/The Frayed Ends of Sanity/...And Justice for All) სოლო დასარტყმელ საკრავებზე სოლო გიტარაზე The Four Horsemen For Whom the Bell Tolls Fade to Black Whiplash Master of Puppets Seek & Destroy One Last Caress Am I Evil? Battery Stone Cold Crazy ჩაწერილია 1989 წლის 29 და 30 აგვისტოს სიელის კოლიზეუმში, სიეტლი, ვაშინგტონი. The Ecstasy of Gold/Blackened For Whom the Bell Tolls Welcome Home (Sanitarium) Harvester of Sorrow The Four Horsemen The Thing That Should Not Be სოლო ბასზე/To Live Is to Die Jam Master of Puppets Fade to Black Seek & Destroy ...And Justice for All One Creeping Death გიტარის სოლო/Little Wing Battery/The Frayed Ends of Sanity Last Caress Am I Evil? Whiplash Breadfan მეტალიკა ჯეიმზ ჰეტფილდი – წამყვანი ვოკალი, რიტმული გიტარა, აკუსტიკური გიტარა სიმღერაში The Unforgiven კირკ ჰემეტი – წამყვანი გიტარა, დამატებითი ვოკალი ჯეისონ ნიუსტედი – ბას-გიტარა, დამატებითი ვოკალი, წამყვანი ვოკალი სიმღერებში Seek And Destroy და Whiplash ლარს ულრიხი – დასარტყმელი საკრავები სტუდიური პერსონალი პროდიუსერები - ჯეიმზ ჰეტფილდი, ლარს ულრიხი ჩაწერა და ინჟინერია - გაი ჩარბონაუ, მიკ ჰიუჯი მიქსი - ჯეიმზ ბარტონი, მაიკ ფრეიზერი ციფრული რედაქტირება - სკოტ ჰამფრი ↑ https://www.allmusic.com/album/r191427 ↑ Browne, David. (1993-12-03) BOXING DAY (Metallica: Live Shit: Binge & Purge). Entertainment Weekly. დაარქივებულია ორიგინალიდან — 2009-04-25. ციტირების თარიღი: 2012-06-03. ↑ Metallica: Album Guide. Rolling Stone. ციტირების თარიღი: 2012-06-03.
ოდრი ჰეპბერნი

ოდრი ჰეპბერნი, ნამდვილი სახელი ოდრი კეთლინ რასტონი (/ˈɔːdri ˈhɛpˌbɜrn/, ინგლ. Audrey Hepburn, Audrey Kathleen Hepburn-Ruston; დ. 4 მაისი, 1929 — გ. 20 იანვარი, 1993) — ოსკარის მფლობელი ბრიტანელი მსახიობი, მოდელი და ჰუმანიტარი. ოდრი კეთლინ რასტონი დაიბადა ბრიუსელში (ბელგია) და ერთადერთი შვილი იყო ინგლისელ-ირლანდიელი ბანკირის ჯოსეფ ენთონი რასტონისა და ფრანგ და ინგლისელ მეფეთა ჩამომავალი ჰოლანდიელი არისტოკრატის ბარონესა ელა ვან ჰეემსტას ოჯახში. მამამისმა მოგვიანებით საკუთარ გვარს დაამატა ჰეპბერნი, და შედეგად ოდრი ჰერპერნ-რასტონი გახდა. მას დედის ჰოლანდიელ დიდგვაროვანზე პირველი ქორწინებიდან ორი ნახევარძმა, ალექსანდრე და იან ქარლეს ვან უფროდი ჰყავდა. ჰეპბერნი გამოირჩეოდა თავმდაბლობით, სიკეთით, ენამახვილობითა და მომხიბლავი პერსონით, რომლის ცხოვრებისეული ფილოსოფია სხვების საკუთარი თავის წინ დაყენება იყო. ხასიათის ეს თვისება მან განსაკუთრებით ცხოვრების მეორე ნახევარში გამოამჟღავნა იუნისეფთან თანამშრომლობის წლებში. ოდრი ჰეპბერნი (საფოსტო მარკა) ვიკისაწყობში არის გვერდი თემაზე: ოდრი ჰეპბერნი ვიკიციტატაში არის გვერდი თემაზე: ოდრი ჰეპბერნი ოდრი ჰეპბერნი კინოფილმების ინტერნეტ-მონაცემთა ბაზაში ოდრი ჰეპბერნი TCM-ის კინოფილმების მონაცემთა ბაზაში ოდრი ჰეპბერნის ბიოგრაფია, WHO'S WHO.
გოგიტა გოგუა

გოგიტა გოგუა (დ. 4 ოქტომბერი, 1983, ჩხოროწყუ) — ქართველი ფეხბურთელი, ნახევარმცველი. გოგიტა გოგუა ცხრა წლის ასაკში ბიძამ თბილისის ერთ-ერთ საფეხბურთო სექციაში შეიყვანა. მისი პირველი გუნდი იყო „21-ე საუკუნე“, შემდეგ თბილისის „დინამოშიც“ მოხვდა. იქ, გოგიტას თამაში არ აეწყო და ფეხბურთიდან 16 ასაკში წასვლის გადაწყვეტილება მიიღო. სამი წლის შემდეგ ფეხბურთის მწვრთნელმა ჯემალ ჩიმაკაძემ გოგიტა ფეხბურთში დააბრუნა. გოგუამ ჩიმაკაძის ხელმძღვანელობით ვარჯიში განაახლა და საფეხბურთო კლუბ „თბილისში“ გადავიდა. იმ დროს, თბილიურ კლუბს წვრთნიდა გიორგი დევდარიანი, რომელიც ენდო ახალგაზრდა ფეხბურთელს და ათამაშა. გოგუას თამაში რუსული „ხიმკიში“ მომუშავე ანდრეი ჩერვიჩენკომ შეამჩნია და ქართველი ფეხბურთელი მიიწვია. თუმცა „ხიმკიში“ გადასვლის შემდეგ, გოგუას სათამაშო დრო არ მიეცა. სეზონის დასრულების შემდეგ ქართველი ფეხბურთელი ნალჩიკის „სპარტაკში“ გადავიდა და ერთწლიანი კონტრაქტი გააფორმა. ამავე დროს რუსებმა სეზონის ერთ-ერთ საუკეთესო ლეგიონერად და პრემიერლიგის საუკეთესო დებიუტანტად დაასახელეს. 2006 წლის სეზონში გოგუამ რუსეთის საფეხბურთო ჩემპიონატში 23 მატჩი ჩაატარა და 2 გოლი გაიტანა. 2006 წლის ბოლოს გუნდთან კონტრაქტი ამოეწურა. პრესაში განიხილებოდა გოგუას შოტლანდიურ „ჰართსში“ გადასვლა, თუმცა კომერციული ინტერესების გამო ეს ტრანსფერი ჩაიშალა. უთამაშებელმა ქართველმა ფეხბურთელმა კარიერის გაგრძელება ისევ რუსეთის პრემიერლიგაში, საფეხბურთო კლუბ „სატურნში“ გააგრძელა და სამწლიანი კონტრაქტიც გააფორმა. ამ გუნდის მაისურით სულ 15 მატჩი ჩაატარა. 2008 წლის დასაწყისში გოგიტა გოგუა ნალჩიკში დაბრუნდა და ისევ 3 წლიანი კონტრაქტი გააფორმა. 2009 წლის სეზონში კლუბმა საფეხბურთო კლუბ გროზნოს „ტერეკში“ გაანათხოვრა, ჩეჩნური კლუბის მაისური გოგიტამ 5-ჯერ მოირგო. 2010 წელს კვლავ ნალჩიკურ კლუბში დაბრუნდა და კარგი სეხონი ჩაატარა. 2011 წლიდან გოგიტა გოგუა რუსეთის რემიერლიგაში ახალგადმოსულ ნიჟნი ნოვგოროდის „ვოლგაში“ ასპარეზობდა, 2012 წელს კლუბთან შექმნილი პრობლემების შემდეგ დაბრუნდა სამშობლოში და 2012 წლის იანვრიდან თამაში თბილისის „დინამოში“ განაგრძო, სადაც ერთ-ერთი წამყვანი ფეხბურთელი გახდა. იმავე წლის ივლისში გოგუა გორის „დილას“ შუერთდა და ერთი სეზონი გორის კლუბში გაატარა. 2013 წლის ივლისში გოგიტა სათამაშოდ ხაბაროვსკის „სკა-ენერგიაში“ გადავიდა. გოგიტა გოგუას პირველი სანაკრებო თამაში იყო ლიტვასთან, სადაც ურიგო შთაბეჭდილება არ დაუტოვებია. ამას მოჰყვა მატჩები 2006 წლის მსოფლიოს შესარჩევ მატჩებში, საბერძნეთთან და თურქეთთან, ამ უკანასკნელში გოლიც გაიტანა. „ხიმკიში“ უთამაშებლობის მიუხედავად ეროვნული ნაკრების მწვრთნელები მაინც ენდობოდნენ, რადგანაც გოგუა ყოველთვის ბოლომდე იბრძოდა და მეტოქეს ტოლს არ უდებდა. ევროპის 2008 წლის ჩემპიონატის შესარჩევ ციკლში გოგუამ, მხოლოდ ორი თამაში ჩაატარა. სწორედ ამ დროს მოუვიდა კონფლიქტი ეროვნული ნაკრების მთავარ მწვრთნელ კლაუს ტოპმიოლერთან, რის შემდეგადაც გერმანელმა საერთოდ მოკვეთა ნაკრებიდან. გოგიტას არც არგენტინელი ექტორ კუპერი იძახებდა ნაკრებში. ნაკრების ახალმა მწვრთნელმა თემურ ქეცბაიამ 2010 წლის 3 მარტს გოგიტა გოგუა ესტონეთთან ამხანაგურ მატჩში გამოიძახა და პლეიმეიკერის პოზიციაზე ათამაშა. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი რუსეთის პირველი ლიგის ოფიციალურ საიტზე (ინგლისური)
თბილისის მერი

თბილისის მერი — ხალხის მიერ არჩეული პოლიტიკოსი, რომელიც 1991 წლიდან საქართველოს პრეზიდენტის მიერ ინიშნებოდა. 2006 წლის 12 ოქტომბერს თბილისის მერი თბილისის საკრებულოს მიერ იქნა არჩეული. 2010 წლის 30 მაისს საქართველოს ადგილობრივი თვითმმართველობის ორგანოების არჩევნები გაიმართა, სადაც საქართველოს ისტორიაში პირველად, თბილისის მერი პირდაპირი წესით იქნა არჩეული. ქალაქის მერი პასუხისმგებელია ქალაქის ბიუჯეტსა და სამთავრობო საქმიანობების სტრატეგიულ დაგეგმარებასა და განვითარებაზე მთელი თბილისის მასშტაბით. ქალაქის მერის გეგმები დაწვრილებით განიხილება თბილისის საკრებულოს მიერ. აღნიშნული გეგმების განხორციელება ხდება თბილისის მუნიციპალიტეტის სხვადასხვა სამთავრობო ორგანიზაციების მიერ. ტფილისის საამირო — არაბთა სახალიფოს ვასალური პოლიტიკური ერთეული საქართველოში, არსებობდა 736 - 1122 წლებში. არაბი ამირები თავიდან მთელ აღმოსავლეთ საქართველოს მართავდნენ, მაგრამ ქართველი ხალხის ბრძოლის შედეგად მათი სამფლობელო ნელ-ნელა შემცირდა. IX საუკუნის დასაწყისში საამირო მოიცავდა მხოლოდ ქართლს, ხოლო XI საუკუნიდან — ქალაქ ტფილისს და მის მიმდებარე მიწებს ქვემო ქართლის ტერიტორიაზე. საამირო საკუთარი დამოუკიდებლობისათვის ებრძოდა ქართულ სამეფო-სამთავროებს, ასევე სახალიფოს ცენტრალურ ხელისუფლებას. საამიროს სამი დინასტიის — შუაბიანთა, შაბანიანთა და ჯაფარიანთა წარმომადგენლები მართავდნენ. 1062 წლიდან 1068 წლამდე და ჯაფარიან ამირათა მმართველობის შემდეგ, თბილისის გაერთიანებული საქართველოს სამეფოსთან შეერთებამდე, 1080 წლიდან 1122 წლამდე, თბილისს ქალაქის ბერები განაგებდნენ. ამ პერიოდში, შოთა მესხიას აზრით, ტფილისში საქალაქო კომუნა ("ქალაქის საბჭო") არსებობდა. 1122 წელს დავით აღმაშენებელმა აიღო თბილისი, წერტილი დაუსვა თბილისის საამიროს არსებობას და ქალაქი გაერთიანებული საქართველოს დედაქალაქად აქცია. რამდენადაც ქალაქის საბჭოს შეძლებული მოსახლეობა ირჩევდა, ხოლო თბილისში ასეთთა შორის უმრავლესობას არაქართველები შეადგენდნენ, თბილისის ქალაქის თავებიც ხშირად არაქართველები იყვნენ რამდენიმე გამონაკლისის გარდა, როგორებიც იყვნენ დიმიტრი ყიფიანი და ვასილ ჩერქეზიშვილი. თბილისი შენდებოდა როგორც კავკასიის ადმინისტრაციის რუსული ცენტრი, ამიტომ თბილისის ხელისუფლებას რუსული იმპერიული პოლიტიკის გატარება ევალებოდა. 1917 წლის 30 ივლისს ჩატარდა დემოკრატიული არჩევნები, რომელიც პროპორციული სისტემით, საყოველთაო, თანასწორი, ფარული და პირდაპირი კენჭისყრის პრინციპით გაიმართა. ქალაქის თავად სათათბირომ აირჩია ნიკოლოზ ელიავა. 1919 წლის თებერვალში ჩატარდა თბილისის თვითმმართველობის პირველი არჩევნები დამოკიდებელ საქართველოში. ქალაქის თავის თანამდებობას ეწოდა მოურავი. 1919-1921 წლებში ქალაქის მოურავი იყო ბენიამინ ჩხიკვიშვილი. 1921-1991 წლებში საბჭოთა პერიოდში თბილისის მერის სახელწოდება იყო — თბილისის რევოლუციური კომიტეტისა და საქალაქო საბჭოს აღმასკომის ხელმძღვანელი. ენციკლოპედია „თბილისი“, თბ., 2002. — გვ. 54, ISBN 99928-20-32-2. ჯანელიძე ო., დაუშვილი ა., ხოსიტაშვილი მ.,, „თავისუფალი საქართველოს დედაქალაქი თბილისი 1918-1921 წლებში“, თბ., 2019, ISBN 978-9941-9553-1-9 Invalid ISBN. თბილისის მერიის ოფიციალური საიტი ↑ According to exit polls, Mayor Kakha Kaladze was re-elected with 57.2 per cent of votes!, 8:22 PM · Oct 30, 2021
ზურაბ ჭიაბერაშვილი

ზურაბ ჭიაბერაშვილი (დ. 6 ივნისი, 1972, თბილისი) — ქართველი პოლიტიკოსი და დიპლომატი. 1994 წელს დაამთავრა თბილისის სახელმწიფო უნივერსიტეტი ფილოსოფიის სპეციალობით, ხოლო 1997 წელს — საქართველოს მეცნიერებათა აკადემიის ფილოსოფიის ინსტიტუტის ასპირანტურა. 1993-1997 წლებში მუშაობდა სხვადასხვა თანამდებობებზე გაზეთ „რეზონანსში“. 1997-1998 წლებში მუშაობდა საერთაშორისო საზოგადოება „სამართლიანი არჩევნების“ პრეს-მდივნად. 1998–2002 წლებში იყო ფილოსოფიის ინსტიტუტის მეცნიერ-თანამშრომელი, კითხულობდა ლექციებს თბილისის სახელმწიფო უნივერსიტეტსა და მართვის ევროპულ სკოლაში (ESM). 2002 და 2003 წლების გაზაფხულის სასწავლო სემესტრების განმავლობაში იყო მიწვეული მკვლევარი ახალი სკოლის უნივერსიტეტში (ნიუ-იორკი, აშშ). 1999-2002 წლებში მუშაობდა ეროვნულ ბიბლიოთეკაში. 2002-2003 წლებში იყო საერთაშორისო საზოგადოება „სამართლიანი არჩევნების“ აღმასრულებელი დირექტორი. აქტიურად მონაწილეობდა 2003 წლის საპარლამენტო არჩევნების დაკვირვებისა და შეფასების პროცესში. ორგანიზაციამ არჩევნები უარყოფითად შეაფასა. ვარდების რევოლუციის შემდეგ ჭიაბერაშვილი ცენტრალური საარჩევნო კომისიის თავმჯდომარედ დანიშნეს. მისი ხელმძღვანელობით ჩატარდა 2004 წლის საპრეზიდენტო არჩევნები. 2004-2005 წლებში იყო თბილისის მერი. 2005 წლიდან დიპლომატიურ სამსახურშია. 2005-2010 წლებში იყო საქართველოს მუდმივი წარმომადგენელი ევროპის საბჭოში. 2011-12 წლებში იყო საქართველოს საგანგებო და სრულუფლებიანი ელჩი შვეიცარიის კონფედერაციასა და ლიხტენშტაინში. 2012 წელს ორი თვის განმავლობაში ეკავა საქართველოს შრომის, ჯანმრთელობისა და სოციალური დაცვის მინისტრის თანამდებობა. იმავე წლის ოქტომბერში დაინიშნა კახეთის გუბერნატორად. 2013 წლის 21 მაისს პროკურატურამ ზურაბ ჭიაბერაშვილი საბიუჯეტო თანხების გაფლანგვის ბრალდებით, საქართველოს ექს-პრემიერ ვანო მერაბიშვილთან ერთად დააკავა. 2014 წლის 17 თებერვალს სასამართლომ ის დამნაშავედ სცნო და 50 ათასი ლარი ჯარიმა მიუსაჯა.2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“. 2017 წელს მან სხვებთან ერთად დატოვა ნაციონალური მოძრაობა და დააარსა ახალი პარტია „ევროპული საქართველო“. 2021 წლის 12 თებერვალს განაცხადა „ევროპული საქართველოს“ დატოვების შესახებ. ზურაბ ჭიაბერაშვილს ჰყავს მეუღლე ნინო ლაკვეხელიანი და ორი შვილი: გიორგი და მარიამი. ვიკისაწყობში არის გვერდი თემაზე: ზურაბ ჭიაბერაშვილი ზურაბ ჭიაბერაშვილი — საქართველოს ბიოგრაფიული ლექსიკონი ზურაბ ჭიაბერაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ სასამართლომ მერაბიშვილი და ჭიაბერაშვილი გაამტყუნა ↑ „„ნაციონალური მოძრაობა“ დაიშალა“. radiotavisupleba.ge. 2017-01-12. ციტირების თარიღი: 5 იანვარი, 2021. შეამოწმეთ თარიღის პარამეტრი |access-date=-ში (დახმარება) ↑ „ზურაბ ჭიაბერაშვილმა „ევროპული საქართველო“ დატოვა“. rustavi2.ge. ციტირების თარიღი: 12 თებერვალი, 2021. შეამოწმეთ თარიღის პარამეტრი |access-date=-ში (დახმარება)